Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 926/12/5511	Žilina, 8.4.2014
EEČ : 2-43-179-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 22.2.2013, spisová značka 3 Pv 926/12/5511-8, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Žilina zo dňa 22.2.2013, spisová značka 3 Pv 926/12/5511-8, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiline sp. zn. 3 Pv 926/12/5511-8 zo dňa 22.02.2013 bolo podľa § 216 ods. 1 Tr. poriadku podmienečne zastavené trestné stíhanie obvineného XXXXX, nar. XXXXX, stíhaného pre prečin ublíženia na zdraví podľa § 156 ods. 2  písm. a, b) Tr. zákonana tom skutkovom základe, že na tom skutkovom základe, že dňa 31.08.2012 v čase približne o 18.00 h v rodinnom dome č.XXXXX na ul. XXXXX v XXXXX po predchádzajúcej hádke pristúpil k manželke XXXXX, ktorú napadol tak, že keď sa schúlila na posteľ tak ju kopol do ľavej strany chrbta v oblasti dolných rebier, čím jej podľa odborného zranenia č. 95/2012 ktoré vypracoval XXXXX spôsobil zranenie- zlomeninu 11. rebra vľavo chrbátovej strany hrudníka v úrovni myslenej kolmice v oblasti lopatk, ktoré si vyžiadalo dobu liečenia v trvaní troch týždňov

	Podľa § 216 ods. 2 Tr. poriadku bola obvinenému XXXXX určená skúšobná doba v trvaní 12 (dvanásť)  mesiacova a bola mu uložená povinnosť, aby v priebehu skúšobnej doby uhradil škodu v 12 (dvanástich) splátkach po 32,75 €  v celkovej výške  393,- €, poškodenej XXXXX, nar. XXXXX, trvale bytom ul. XXXXX č. XXXXX, XXXXX. Uznesenie o podmienečnom zastavení trestného stíhania nadobudlo právoplatnosť dňa 13.03.2013 a skúšobná doba uplynula dňa 13.03.2014.    

     	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     	Z vyžiadaných správ o povesti od Obvodného oddelenia PZ Žilina- západ, odpisu registra trestov a lustráciou na Okresnej prokuratúre v Žiline bolo zistené, že obvinený XXXXX sa v skúšobnej dobe podmienečného zastavenia trestného stíhania nedopustil trestného činu a nebol postihnutý za priestupok. Zo správy probačného a mediačného úradníka Okresného súdu Žilina a z priložených poštových poukážok vyplýva, že obvinený v celom rozsahu uhradil vzniknutú škodu poškodenj XXXXX.
 
	Nakoľko obvinený XXXXX viedol v skúšobnej dobe podmienečného zastavenia trestného stíhania riadny život, boli splnené podmienky uvedené v ustanovení § 217 ods. 1 Tr. poriadku, a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marcel Gondžur
prokurátor